2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

บริษัทสามารถเทลคอม จำกัด (มหาชน) (“บริษัท” หรือ “SAMTEL”) ก่อตั้งขึ้นเมื่อวันที่ 18
กรกฎาคม 2529 ด้วยทุนจดทะเบียนเริ่มแรก 5 ล้านบาท
โดยมีวัตถุประสงค์ในการดำเนินธุรกิจการให้บริการระบบสื่อสารผ่านดาวเทียม
โดยโครงการระยะแรกที่ได้เริ่มต้นคืองานประมูลงานติดตั้งระบบสื่อสารผ่านดาวเทียมที่สนามบิน 4
แห่ง คือ กรุงเทพ หาดใหญ่ อุบลราชธานี และเชียงใหม่ ต่อมา ปี 2538
ได้จดทะเบียนแปรสภาพเป็นบริษัทมหาชนเมื่อวันที่ 16 พฤศจิกายน 2538 และเพิ่มทุนจดทะเบียนจาก
400 ล้านบาท เป็น 520 ล้านบาท เพื่อนำหุ้นสามัญที่เพิ่มขึ้นจำนวน 120 ล้านบาท
เสนอขายหุ้นกับประชาชนทั่วไปและบริษัทได้จดทะเบียนทุนชำระแล้วเป็น 520 ล้านบาทเมื่อวันที่ 19
กรกฎาคม 2539

ในปี 2548 บริษัทได้ดำเนินการเพิ่มทุนจดทะเบียนจาก 520 ล้านบาท เป็น 600 ล้านบาท
โดยการออกหุ้นสามัญจำนวน 80 ล้านหุ้น มูลค่าที่ตราไว้หุ้นละ 1.00 บาท รวม 80 ล้านบาท
และเสนอขายให้ บริษัท สามารถคอร์ปอเรชั่น จำกัด (มหาชน) ในราคาหุ้นละ 5 บาท
และได้รับชำระค่าหุ้นเรียบร้อยแล้วเมื่อ วันที่ 30 พฤศจิกายน 2548
และได้นำเงินเพิ่มทุนดังกล่าวไปซื้อหุ้นบริษัท สามารถคอมเทค จำกัด จำนวน 1,999,953 หุ้น
คิดเป็นร้อยละ 99.99 ของหุ้นที่ออกแล้วทั้งหมดของบริษัท สามารถคอมเทค จำกัด
ซึ่งจะเป็นการขยายฐาน ลูกค้าและสนับสนุนธุรกิจเดิมที่มีอยู่
โดยส่งผลให้มีการเพิ่มแหล่งรายได้และผลกำไรของกลุ่มบริษัทในระยะยาว

ในปี 2549 บริษัทได้ดำเนินการเพิ่มทุนจดทะเบียนจาก 600 ล้านบาทเป็น 720 ล้านบาท
โดยการออกหุ้นสามัญเพิ่มทุนจำนวน 120 ล้านหุ้น มูลค่าที่ตราไว้หุ้นละ 1 บาท เป็นเงินจำนวน 120
ล้านบาท และเสนอขายให้บุคคลในวงจำกัด (ผู้ลงทุนโดยเฉพาะเจาะจง) และ/หรือ
ผู้ลงทุนประเภทสถาบันเพื่อใช้ลงทุนในการซื้อกิจการบริษัท พอร์ทัลเน็ท จำกัด
แต่เนื่องจากการซื้อกิจการบริษัท พอร์ทัลเน็ท จำกัด ยังไม่เรียบร้อย
และบริษัทชะลอการเข้าซื้อเพื่อรอความชัดเจนและปรับเปลี่ยนเงื่อนไขในการเข้าซื้อกิจการให้เหมาะสม
ทำให้ยังไม่มีความจำเป็นต้องใช้เงินเพิ่มทุนในทันที
บริษัทยังมีนโยบายที่จะหานักลงทุนสถาบันเพิ่มเติมและรอจังหวะที่เหมาะสมในการเสนอขายหุ้นเพิ่มทุนต่อไป

พัฒนาการที่สำคัญในปี 2550

เพื่อความเหมาะสมในการดำเนินธุรกิจ บริษัทได้มีการปรับโครงสร้างสายธุรกิจตั้งแต่ปี 2549
เป็นต้นมา โดยจำแนกออกเป็น 5 สายธุรกิจคือ สายธุรกิจเครือข่ายสื่อสาร (Network Service)
สายธุรกิจรับเหมาออกแบบติดตั้งระบบ (System Integration)
สายธุรกิจนวัตกรรมและเทคโนโลยีประยุกต์ (Business Application Solution &
Services) สายธุรกิจบริการ Outsourcing Service สายธุรกิจ IP Business ในปี 2550
บริษัทได้ดำเนินการจัดตั้งบริษัทย่อยใหม่จำนวน 2 บริษัทดังนี้

1. บริษัทสมาร์ทเทอร์แวร์ จำกัด ทุนจดทะเบียน 10 ล้านบาท
เพื่อประกอบธุรกิจเกี่ยวกับกิจการด้านการผลิตสินค้าสำเร็จรูปด้านซอฟต์แวร์และบริการเป็นที่ปรึกษาให้บริการรับจ้างพัฒนาซอฟต์แวร์

2. บริษัทสามารถเทเลคอมมิวนิเคชั่น (แคมโบเดีย) จำกัด
จดทะเบียนจัดตั้งบริษัทในประเทศกัมพูชา ทุนจดทะเบียน 200,000 USD (จดทะเบียนครั้งแรก
30,000 USD ชำระเต็ม 100% และส่วนที่เหลืออีก 170,000 USD
จะเพิ่มทุนเมื่อบริษัทมีความจำเป็นต้องใช้ทุนหมุนเวียน) เพื่อประกอบธุรกิจให้บริการอินเทอร์เน็ต
(VoIP) และการรับจ้างให้บริการทางด้านเทคโนโลยีสารสนเทศและสื่อสารโทรคมนาคมในลักษณะ
Outsourcing Services
รวมทั้งการขายอุปกรณ์และระบบงานคอมพิวเตอร์ฮาร์ดแวร์และซอฟต์แวร์ตลอดจนติดตั้งบำรุงรักษาระบบเครือข่ายโทรศัพท์มือครบวงจรและระบบเคเบิลใยแก้ว
(Fiber Optics System)

นอกจากนี้บริษัทยังได้ดำเนินการซื้อหุ้นบริษัทสามารถอินโฟเนต จำกัด
ซึ่งประกอบธุรกิจให้บริการอินเทอร์เน็ต ISP จากบริษัทสามารถคอร์ปอเรชั่น จำกัด (มหาชน)
จำนวน 6.2 ล้านหุ้น มูลค่าที่ตราไว้หุ้นละ 10 บาท คิดเป็นร้อยละ 99.37 ของทุนที่เรียกชำระแล้ว
และในปี 2550 ในแต่ละสายธุรกิจมีการเปลี่ยนแปลงที่สำคัญ ดังนี้

1.  สายธุรกิจบริการเครือข่ายสื่อสาร (Network Services)

บริษัท สามารถเทลคอม จำกัด(มหาชน) มีการเปลี่ยนแปลงที่สำคัญดังนี้

-   ขยายการให้บริการเช่าช่องสัญญาณ
    และวางระบบสถานีโทรทัศน์ของมหาวิทยาลัยรามคำแหง(RUTV)
    เพื่อถ่ายทอดสดการเรียนการสอนทางไกลผ่านดาวเทียมทั่วโลก โดยใช้ระบบ Broadcast
    โดยในปี 2550 ได้มีการขยายจำนวนของ Remote Sites เพิ่มเติมจากเดิมอีก 64 แห่ง
    โดยแบ่งออกเป็น 50 แห่งจากโครงการเนติบัญฑิต และ 14 แห่งจากโรงเรียนที่ร่วมโครงการ

-   จัดทำรถถ่ายทอดสัญญาณเคลื่อนที่ผ่านดาวเทียมให้กับมหาวิทยาลัยราชภัฏกำแพงเพชร จำนวน 1
    คัน และรถให้บริการข้อมูล IT เคลื่อนที่จำนวน 1 คัน

-   ชนะประมูลโครงการสำคัญต่าง ๆ ดังนี้

  - โครงการติดตั้ง LCD ขนาด 46” สำหรับธนาคารออมสิน จำนวน 600 สาขา ทั่วประเทศ

  - โครงการติดตั้งสถานีส่งข้อมูลผ่านดาวเทียมแบบ SCPC สำหรับบริษัท ป.ต.ท.
  ในสถานีขุดเจาะน้ำมัน 10 แห่ง

  - โครงการติดตั้งระบบออดิโอเพื่อสื่อการเรียนการสอนของโรงเรียนปัญญาภิวัฒน์

  - โครงการขายและติดตั้งอุปกรณ์ RADIO VHF กรมการปกครอง

บริษัท สามารถคอมมิวนิเคชั่น เซอร์วิส จำกัด มีการเปลี่ยนแปลงที่สำคัญดังนี้

-   บริษัทรักษาระดับมาตรฐานการให้บริการได้ตามมาตรฐาน ISO9001:2000 ที่ได้รับการต่ออายุ
    Certificate เมื่อปลายปี 2550 ที่ผ่านมา
    ซึ่งส่งผลให้ระบบงานและความเชื่อมั่นของลูกค้าดีขึ้น
    ถือได้ว่าเป็นจุดแข็งในการแข่งขันในระยะยาว

-   บริษัทได้ขยายธุรกิจการให้บริการซ่อมอุปกรณ์สื่อสารโทรคมนาคม กับ
    หน่วยงานราชการรัฐวิสาหกิจและเอกชน
    เนื่องจากมีบุคลากรและทีมงานที่เชี่ยวชาญด้านการซ่อมอุปกรณ์
    ทำให้บริษัทมีรายได้เพิ่มขึ้นและได้ใช้ทรัพยากรที่มีอยู่อย่างมีประสิทธิภาพและช่วยประหยัดเงินตราสำหรับการส่งอุปกรณ์ไปซ่อมในต่างประเทศ
    ทั้งนี้การขยายธุรกิจดังกล่าวเป็นไปอย่างต่อเนื่อง
    โดยได้สำรวจสถานที่เพื่อจัดตั้งศูนย์ให้บริการซ่อมอุปกรณ์สื่อสารโทรคมนาคมในต่างประเทศอย่างประเทศเพื่อนบ้านคือ
    กัมพูชา ซึ่งเป็นแหล่งกลุ่มลูกค้าเป้าหมายที่มีโอกาสทางธุรกิจค่อนข้างสูง
    และคาดว่าจะสามารถเปิดให้บริการได้ภายในไตรมาสแรกของปี 2551

  2. สายธุรกิจรับเหมาออกแบบติดตั้งระบบ (System Integration)

  บริษัท สามารถคอมเทค จำกัด มีการเปลี่ยนแปลงที่สำคัญดังนี้

-   บริษัทรักษาระดับมาตรฐานของระบบการทำงานภายในองค์กรต่อเนื่องได้อย่างมีประสิทธิภาพและประสิทธิผล
    โดยเน้นการพัฒนาองค์ความรู้ของบุคลากร ที่เรียกว่า “Target Knowledge
    Certification” ทำให้ทีมงานขาย วิศวกรออกแบบและติดตั้ง
    มีคุณภาพในการทำงานให้ทันต่อการเปลี่ยนแปลงของธุรกิจในปัจจุบันและในอนาคต
    นอกเหนือจากนั้นบริษัทยังคงรักษามาตรฐานการให้บริการที่สอดคล้องกับมาตรฐาน ISO
    9001:2000 ทำให้ระบบงานและการบริการลูกค้าดีขึ้น ซึ่งเป็นส่วนสำคัญในการ
    แข่งขันในระยะยาว และทำให้บริษัทประสบความสำเร็จในการชนะการประมูลโครงการต่าง ๆ
    ในปี 2550 นี้ ได้แก่ โครงการประมูลซื้อด้วยวิธีการทางอิเล็กทรอนิกส์
    ระบบเครือข่ายสื่อสารข้อมูลความเร็วสูง ของกระทรวงยุติธรรม
    โครงการเหล่านี้จะสร้างรายได้ให้แก่บริษัท ในปี พ.ศ. 2551
    และจะเป็นฐานรายได้จากการบำรุงรักษาระบบต่อไปในอนาคต

  3. สายธุรกิจนวัตกรรมและเทคโนโลยีประยุกต์(Business Application Solutions &
  Services)

  บริษัท สามารถเทลคอม จำกัด(มหาชน) มีการเปลี่ยนแปลงที่สำคัญดังนี้

-   ให้บริการวางระบบเทคโนโลยีสารสนเทศสำหรับการบริหารจัดการการเรียนการสอนทางอิเลคทรอนิกส์
    ร่วมกับมหาวิทยาลัยรังสิต เพิ่มเติมจากโครงการที่มีการร่วมมือกันอยู่ตั้งแต่ปี 2549
    โดยเปิดหลักสูตรปริญญาโททางอินเทอร์เน็ตแบบอีเลิร์นนิ่งเป็นภาษาไทย
    สามหลักสูตรแรกของไทยคือ สาขาบริหารเทคโนยีสาขาผู้นำทางการเมือง เศรษฐกิจ สังคม
    และสาขา การบริหารการศึกษา โดยสามารถเรียนจบหลักสูตรได้ในระยะเวลาเพียง 1 ปี

-   หลักสูตรและวางระบบเทคโนโลยีสารสนเทศหลักสูตรปริญญาตรีนิติศาสตร์(ต่อเนื่อง)
    แบบอีเลิร์นนิ่งให้กับมหาวิทยาลัยรังสิต
    โดยผู้เรียนในหลักสูตรจะได้รับศักดิ์และสิทธิ์เทียบเท่ากับการเรียนการสอนในภาคเรียนปกติ

-   มีนักศึกษาที่สำเร็จการศึกษาปริญญาโทบริหารธุรกิจหลักสูตร M.S. Management
    ที่ได้ร่วมมือกับมหาวิทยาลัยอัสสัมชัญ ผ่านระบบการเรียนการสอนทางไกลของบริษัทแล้ว 34 คน

-   บริษัทได้รวบรวมหลักสูตรสำหรับการฝึกอบรมในองค์กรจากความร่วมมือกับมหาวิทยาลัย
    ต่างๆได้แล้วกว่า 200 หลักสูตร
    เพื่อนำไปเป็นหลักสูตรฝึกอบรมสำหรับสนับสนุนการทำการตลาดผลิตภัณฑ์ HRD+
    สำหรับตลาดการฝึกอบรมแบบ e-Trainning

  บริษัท ไทยเทรดเน็ท จำกัด มีการเปลี่ยนแปลงที่สำคัญดังนี้

-   พัฒนาบริการ CUSLINK B2B เพื่อให้บริการเชื่อมโยงข้อมูลใบกำกับสินค้า (Invoice)
    ระหว่างผู้นำเข้า-ส่งออกกับตัวแทนออกของผ่านทางเว็บไซต์
    บริการดังกล่าวจะช่วยเพิ่มประสิทธิภาพการให้บริการของตัวแทนออกของที่เข้าใช้ระบบ
    Paperless Customs
    ของกรมศุลกากรซึ่งจะต้องป้อนข้อมูลใบกำกับสินค้าจำนวนมากได้อย่างดี

-   พัฒนาบริการ CUSLINK Web Tracking
    เพื่อให้บริการตรวจสอบสถานะของเอกสารที่ส่งผ่านระบบของบริษัทฯ
    ได้ทันทีตลอดเวลาผ่านทางเว็บไซต์

-   พัฒนาบริการ VMI (Vendor Managed Inventory)
    เพื่อให้บริการแก่ลูกค้าซัพพลายเออร์ในกลุ่มค้าปลีก-ค้าส่งที่ไม่ต้องการลงทุนซื้อซอฟต์แวร์ VMI
    ใช้เอง โดยสามารถเช่าใช้บริการได้ในลักษณะ On Demand
    และสามารถตอบสนองความต้องการสินค้าของลูกค้าได้อย่างแม่นยำ
    คาดว่าจะพร้อมให้บริการได้ในช่วงต้นปี 2551

  บริษัท พอสเน็ท จำกัด มีการเปลี่ยนแปลงที่สำคัญดังนี้

-   พัฒนาโปรแกรมในการทำ Line encryption
    เพื่อเพิ่มความปลอดภัยในการรับส่งข้อมูลการชำระด้วยบัตรเครดิตผ่านเครือข่ายโทรศัพท์พื้นฐานและได้ดำเนินการติดตั้งโปรแกรมดังกล่าวลงในเครื่องอนุมัติวงเงินบัตรเครดิตอัตโนมัติที่บริษัทให้บริการอยู่กว่า
    25,000 เครื่อง

-   ได้เริ่มดำเนินงานร่วมกับสถาบันการเงินพันธมิตรในการให้บริการเช่าเครื่องสำหรับร้านค้าทั่วไปซึ่งจะทำให้เกิดรายได้อย่างต่อเนื่อง
    รวมถึงการปรับรูปแบบองค์กรให้รองรับการขยายธุรกิจการให้บริการอื่นๆในสัดส่วนที่เพิ่มขึ้นเมื่อเปรียบเทียบกับการขาย
    ตัวอย่างการให้บริการอาทิเช่น การให้บริการ outsource ระบบ Loyalty System,
    ระบบ Prepayment Meter

-   บริษัทฯได้เตรียมความพร้อมในการรองรับบริการใหม่ๆ จาก VISA, MASTER CARD และ
    JCB ในส่วนของ Contact-less payment โดยทำการพัฒนา application
    softwareในฝั่งของ EDC Terminal ซึ่งได้รับการรับรอง จาก VISA, MASTER CARD
    และ JCB ซึ่งขณะนี้อยู่ระหว่างการดำเนินการ

4. สายธุรกิจบริการ Outsourcing Services

  บริษัท สามารถเทลคอม จำกัด (มหาชน) มีการเปลี่ยนแปลงที่สำคัญดังนี้

-   ได้ลงนามในสัญญาที่จะร่วมมือให้บริการกับการไฟฟ้าส่วนภูมิภาค (กฟภ.)
    เพื่อขยายบริการเทคโนโลยีสารสนเทศ ดังนี้

  - โครงการระบบมิเตอร์ไฟฟ้าแบบเติมเงิน (Prepayment Electricity Meter)
  เพื่อทดลองให้บริการไฟฟ้าแบบชำระค่าบริการล่วงหน้าสำหรับกลุ่มผู้ใช้ไฟฟ้าชั่วคราว
  ซึ่งเป็นการเพิ่มความสะดวกในการควบคุมค่าใช้จ่ายในการใช้ไฟฟ้าสำหรับผู้ใช้บริการได้ด้วยตนเอง
  รวมถึงลดความยุ่งยากในการจดหน่วยและออกใบแจ้งหนี้รวมถึงลดปัญหาหนี้สูญสำหรับผู้ให้บริการ

  - โครงการให้บริการระบบมิเตอร์ ไฟฟ้าอ่านหน่วยอัตโนมัติ (Automatic Meter Reading –
  AMR) เพื่ออ่านข้อมูลปริมาณการใช้กระแสไฟฟ้าของผู้ใช้ไฟฟ้ารายใหญ่จำนวน 30,000
  จุดโดยอัตโนมัติผ่านโครงข่ายสื่อสารระบบ GPRS/GSM มายังฐานข้อมูลกลางของ กฟภ.

  - โครงการทดลองการให้บริการ WIMAX ร่วมกับระบบเครือข่ายเคเบิ้ลใยแก้วนำแสง
  เพื่อรองรับการให้บริการโทรคมนาคมในถิ่นที่ห่างไกล รูปแบบ USO-Universal Service
  Obligations
  โดยได้รับใบอนุญาตให้ใช้คลื่นความถี่เพื่อการทดลองหรือทดสอบเป็นการชั่วคราวจากคณะกรรมการกิจการโทรคมนาคมแห่งชาติ
  (กทช.)

-   การจัดตั้งหน่วยงานเฉพาะประจำพื้นที่จังหวัดชลบุรีเพื่อให้บริการเทคโนโลยีสารสนเทศและสื่อสารในภาคตะวันออก
    (Eastern Regional ICT Services)
    เพื่อเป็นการขยายฐานลูกค้าและยกระดับการให้บริการด้าน ICT
    โดยให้บริการจัดหาระบบอุปกรณ์เทคโนโลยีสารสนเทศ คอมพิวเตอร์ และสื่อสารโทรคมนาคม
    พร้อมบริการดูแลรักษาและซ่อมบำรุงครบวงจร ให้กับผู้ประกอบการต่าง ๆ ในนิคมอุตสาหกรรม
    รวมถึงให้บริการจัดหา ติดตั้ง และบำรุงรักษาระบบโทรศัพท์วงจรปิด (Closed-Circuit
    Television - CCTV) แบบครบวงจร ให้กับกลุ่มผู้ประกอบการในนิคมอุตสาหกรรม
    และหน่วยงานราชการต่าง ๆ

  บริษัท โอเอซิสคอนซัลติ้ง จำกัด มีการเปลี่ยนแปลงที่สำคัญดังนี้

-   ให้บริการที่ปรึกษาแก่โครงการเอกชนในลักษณะกลุ่มบริษัทขนาดใหญ่
    มีระยะเวลาการขึ้นระบบงานเป็นช่วง ๆ อย่างต่อเนื่อง ตั้งแต่ 2 - 5 ปี
    ทำให้การวางแผนบริหารบุคลากรที่ปรึกษาได้ดียิ่งขี้น โดยมีอัตราการเติบโตเป็นที่น่าพอใจ

-   ได้รับการยอมรับจดทะเบียนเป็นที่ปรึกษาอย่างเป็นทางการในการให้บริการนำระบบออกใช้งานอย่างเป็นการกับบริษัท
    SAP Thailand เป็นการเปิดช่องทางและโอกาสเข้าถึงลูกค้าได้ดีขึ้น

-   ปรับปรุงสายงานการให้บริการที่ปรึกษา และเพิ่มอีก 1 สายงานได้แก่
    การให้บริการที่ปรึกษาดูแลสนับสนุน การบริหารทรัพยากรองค์กรแบบครบวงจรในรูปแบบ
    Outsourcing Service

5. สายธุรกิจ IP Business

  บริษัท สามารถ อินโฟเนต จำกัด มีการเปลี่ยนแปลงที่สำคัญดังนี้

-   ได้รับใบอนุญาตประกอบกิจการโทรคมนาคมแบบที่ 1
    สำหรับให้บริการบัตรโทรศัพท์ระหว่างประเทศ บริการขายส่งบัตรโทรศัพท์ระหว่างประเทศ
    และบริการขายต่อบริการบัตรโทรศัพท์ระหว่างประเทศ
    จากคณะกรรมการกิจการโทรคมนาคมแห่งชาติ (กทช.) เมื่อวันที่ 20 ธันวาคม พ.ศ. 2550
    เพื่อรองรับการดำเนินธุรกิจ IP-Based Solutions
    สำหรับบริการบัตรโทรศัพท์ทางไกลระหว่างประเทศผ่านเครือข่ายอินเทอร์เน็ต (VoIP)

-   ปรับผังโครงสร้างองค์กรใหม่
    โดยมีนัยสำคัญเพื่อเพิ่มศักยภาพในการขายสินค้าให้กับลูกค้าประเภทองค์กร
    ด้วยการประสานรวมและเสริมส่งการขายสินค้าและบริการของทั้ง Internet Service
    Provider และ Internet Telephony Service Provider
    เพื่อรุกขยายฐานลูกค้าในต่างจังหวัด และเพื่อขยายขีดความสามารถในการให้บริการลูกค้าหลัง
    การขาย

-   นำเข้าและทดลองใช้เทคโนโลยีใหม่สำหรับสินค้าและบริการอินเทอร์เน็ต
    ที่ทำให้การใช้งานของลูกค้ามีความเสถียรมากขึ้นและยังสามารถลดค่าใช้จ่ายให้กับลูกค้าได้อีกด้วยอาทิเช่น
    เทคโนโลยีด้านการบีบอัดข้อมูล (Compression) และเทคโนโลยีด้านการรักษาความปลอดภัย
    ซึ่งเทคโนโลยีดังกล่าวจะได้ถูกจัดทำเป็นสินค้าและบริการอินเทอร์เน็ตที่มีศักยภาพในการแข่งขันสูงสำหรับปี
    2551

-   ยกระดับความพึงพอใจของลูกค้าด้วยการปรับปรุงและพัฒนาการให้บริการลูกค้าผ่าน Call
    Center

-   ได้รับความไว้วางใจให้เป็นผู้ให้บริการโครงข่ายสื่อสารข้อมูลความเร็วสูงให้กับองค์กรที่สำคัญเพิ่มขึ้นได้
    แก่ กรมวิชาการเกษตร บมจ.การบินไทย และมหาวิทยาลัยขอนแก่น

2.2 ลักษณะการประกอบธุรกิจของบริษัท และบริษัทย่อย

1.  โครงสร้างการลงทุนในบริษัทย่อยของบริษัท สามารถเทลคอม จำกัด (มหาชน)

  ณ วันที่ 31 ธันวาคม 2550 มีดังนี้

99.99% 99.48%

99.99% 99.99% 70%

99.99% 99.99% 99.99%

100 % หมายเหตุ (1) ทุนจดทะเบียน 720 ล้านบาท ทุนชำระแล้ว 600 ล้านบาท

(2) จัดตั้งเมื่อวันที่ 9 สิงหาคม 2550

(3) จัดตั้งเมื่อวันที่ 3 พฤษภาคม 2550

(4) บมจ.สามารถเทลคอมได้เข้าซื้อหุ้นสามัญของ บจก.สามารถอินโฟเนต จาก
บมจ.สามารถคอร์ปอเรชั่น เมื่อวันที่ 28 กันยายน 2550 และภายหลังการเพิ่มทุน และ

ลดทุนในปี 2550 บมจ.สามารถเทลคอม ถือหุ้นทั้งหมดจำนวน 6,167,594 หุ้น มูลค่าที่ตราไว้หุ้นละ
10 บาท คิดเป็นร้อยละ 99.48 ของทุนที่เรียกชำระแล้วเมื่อ

วันที่ 25 ธันวาคม 2550

2.  ภาพรวมการประกอบธุรกิจของบริษัทและบริษัทย่อย

บริษัทมีเป้าหมายที่จะเป็นผู้ให้บริการเทคโนโลยีสารสนเทศและสื่อสารโทรคมนาคม (ICT)
แบบครบวงจรที่ได้รับการยอมรับ ในความรู้ ความชำนาญ มีความน่าเชื่อถือจากกลุ่มลูกค้าองค์กร
และ รายย่อย โดยผนวกความแข็งแกร่งในเครือข่ายกลุ่มบริษัทสามารถ และ
พันธมิตรเทคโนโลยีต่างๆ
รวมถึงการเข้าร่วมลงทุนกับพันธมิตรธุรกิจเพื่อมุ่งสร้างมูลค่าเพิ่มในการให้บริการแก่ลูกค้าซึ่งจะช่วยเพิ่มความสะดวก
รวดเร็วและลดต้นทุน ในการดำเนินงานของลูกค้าอย่างมีประสิทธิภาพยิ่งขึ้น

การประกอบธุรกิจของบริษัทและบริษัทย่อย แบ่งออกเป็น 5 สายธุรกิจ ดังนี้

1.  สายธุรกิจบริการเครือข่ายสื่อสาร (Network Services)

  ดำเนินธุรกิจด้านโทรคมนาคม
  เครือข่ายสื่อสารและสารสนเทศโดยการให้บริการระบบเครือข่ายต่าง ๆ ได้แก่

  - บริการเช่าระบบสื่อสารผ่านดาวเทียมความเร็วสูง iPSTAR และ VSAT

  - บริการเครือข่ายสื่อสารข้อมูลความเร็วสูงหลายสื่อแบบสายเช่าพิเศษ (Leased Line), DSL
  (Digital Subscriber Line), Frame Relay ATM และบริการสื่อสารข้อมูลไร้สาย

  - บริการติดตั้งและบำรุงรักษาระบบเครือข่ายสื่อสารโทรคมนาคม

  - บริการจ้างเหมาติดตั้งระบบสื่อสารโทรคมนาคม

  - บริการซ่อมแซมอุปกรณ์สื่อสารโทรคมนาคมและอุปกรณ์อิเล็กทรอนิคส์ต่าง ๆ ที่เกี่ยวข้อง
  โดยได้รับ

  มาตรฐาน ISO9000 : 2000

2.  สายธุรกิจรับเหมาออกแบบติดตั้งระบบ (System Integration)

  ดำเนินธุรกิจให้บริการรับเหมาออกแบบ ติดตั้งระบบเทคโนโลยีสารสนเทศและการสื่อสาร
  รวมถึงการจัดจำหน่าย / ซ่อมบำรุงอุปกรณ์สื่อสาร / ระบบคอมพิวเตอร์กับหน่วยงานราชการ
  ตลอดจนการให้บริการหลังการขายที่ครบวงจร

3.  สายธุรกิจนวัตกรรมและเทคโนโลยีประยุกต์ (Business Application Solutions &
    Services)

  ดำเนินธุรกิจให้บริการซอฟต์แวร์ประยุกต์ที่ช่วยเพิ่มขีดความสามารถและประสิทธิภาพในการดำเนินธุรกิจในรูปแบบอิเล็กทรอนิกส์ให้กับองค์กรธุรกิจ
  ซึ่งจะช่วยลดต้นทุนและเพิ่มศักยภาพในการแข่งขันรวมถึงสร้างความพึงพอใจแก่ลูกค้าและผู้ใช้บริการ
  อาทิเช่น บริการระบบการเรียนการสอนผ่านสื่ออิเล็กทรอนิกส์ (Electronic Learning),
  บริการซอฟต์แวร์ประยุกต์สำหรับการแลกเปลี่ยนข้อมูลธุรกรรมทางธุรกิจผ่านสื่ออิเล็กทรอนิกส์
  (Electronic Data Interchange – EDI),
  บริการซอฟต์แวร์ประยุกต์ทางการจัดการกระบวนการทำงาน (Workflow Management),
  บริการระบบการรับชำระเงินผ่านเครือข่ายอิเล็กทรอนิกส์ (E-Payment Solution)
  รวมถึงระบบซอฟต์แวร์ประยุกต์ด้านบัตร Smart Card เป็นต้น

4.  สายธุรกิจบริการ Outsourcing Services

  ดำเนินธุรกิจให้บริการบริหารจัดการแบบครบวงจรทางด้านเทคโนโลยีสารสนเทศและสื่อสารโทรคมนาคมในลักษณะการรับออกแบบ
  ติดตั้ง ดำเนินการ ดูแลประสิทธิภาพการใช้งาน และบำรุงรักษา
  ที่จะช่วยแบ่งเบาภาระความยุ่งยากและลดค่าใช้จ่ายของงานด้านเทคโนโลยีสารสนเทศและการสื่อสารสำหรับองค์กรธุรกิจ
  ส่งผลให้องค์กรสามารถมุ่งเน้นการเพิ่มประสิทธิภาพและประสิทธิผลได้ตลอดห่วงโซ่ธุรกิจ
  ได้อย่างรวดเร็วและด้วยต้นทุนรวมที่คุ้มค่า ซึ่งบริการในสายธุรกิจนี้ ได้แก่
  บริการเทคโนโลยีสารสนเทศและสื่อสารโทรคมนาคม (ICT Service Outsourcing),
  บริการระบบงานบริหารทรัพยากรองค์กร (ERP System Outsourcing),
  บริการดูแลบำรุงรักษาระบบและอุปกรณ์ด้านเทคโนโลยีสารสนเทศและสื่อสารโทรคมนาคม (ICT
  Maintenance Outsourcing), และบริการศูนย์คอมพิวเตอร์และประมวลผล (Computer
  and Operation Center Outsourcing)

5.  สายธุรกิจ IP Business

  ดำเนินธุรกิจให้บริการสารสนเทศและการสื่อสารผ่านระบบโครงข่ายอินเทอร์เน็ต หรือ IP
  (Internet Protocol) Network
  ซึ่งช่วยเพิ่มประสิทธิภาพการสื่อสารโดยเฉพาะการสื่อสารทางไกลระหว่างประเทศให้เป็นไปได้ด้วยความสะดวกรวดเร็ว
  ปลอดภัย และด้วยต้นทุนต่ำกว่า ไม่ว่าจะเป็นการสื่อสารข้อมูล ภาพ หรือเสียง
  โดยบริการในสายธุรกิจนี้ในเบื้องต้นได้แก่ บริการอินเทอร์เน็ต,
  บริการโทรศัพท์ผ่านอินเทอร์เน็ตหรือ Voice over Internet Protocol (VoIP),
  บริการบัตรโทรศัพท์ทางไกลระหว่างประเทศ, และบริการข้อมูลข่าวสารและสาระบันเทิงผ่าน
  VoIP

ตารางการประกอบธุรกิจของบริษัทและบริษัทย่อย ณ วันที่ 31 ธันวาคม 2550 มีดังนี้

+-----------------+-----------------+---------------------------------+
| สายธุรกิจ         | บริษัท            | ธุรกิจ                            |
+-----------------+-----------------+---------------------------------+
| 1.              | บมจ.            | 1.                              |
| สายธุรกิจบร       | สามารถเทลคอม    | ให้บริการ                         |
| ิการเครือข่ายสื่อสาร |                 | เช่าระบบสื่อสารผ่านดาวเทียมความเร็วสูง |
|                 |                 | iPSTAR และ VSAT                 |
| ( Network       |                 |                                 |
| Services)       |                 | 2.                              |
|                 |                 | ให้บริการเช่า                      |
|                 |                 | เครือข่ายสื่อสารข้อมูลความเร็วสูงหลายสื่อ |
|                 |                 |                                 |
|                 |                 | 3.                              |
|                 |                 | ขายแล                           |
|                 |                 | ะให้บริการติดตั้งระบบไอทีและระบบสื่อสาร |
+-----------------+-----------------+---------------------------------+
|                 | บจก.            | ให้บริการระบบส                    |
|                 | สามารถบร        | ื่อสารข้อมูลความเร็วสูงผ่านข่ายสายท้องถิ่น |
|                 | อดแบนด์เซอร์วิสเซส | (Digital Subscriber Line :DSL)  |
|                 |                 | และเป                           |
|                 |                 | ็นตัวแทนขายอุปกรณ์คอมพิวเตอร์และสื่อสาร |
+-----------------+-----------------+---------------------------------+
|                 | บจก.            | ให้บริการด้านเคร                   |
|                 | สามารถค         | ือข่ายและสื่อสารโทรคมนาคมและสารสนเท |
|                 | อมมิวนิเคชั่นเซอร์วิส | ศซึ่งประกอบด้วยการจัดหาการดำเนินการ, |
|                 |                 | การซ่อมบำรุง,                     |
|                 |                 | การซ่อมอุปก                       |
|                 |                 | รณ์สื่อสารโทรคมนาคมที่ได้รับมาตรฐานISO |
|                 |                 | 9000 : 2000                     |
+-----------------+-----------------+---------------------------------+
|                 | บจก.            | ให้บริการโทรศัพท์ผ่านอินเทอร์เน็ต       |
|                 | สามาร           | (VoIP)                          |
|                 | ถเทเลคอมมิวนิเคชั่น | และใ                            |
|                 |                 | ห้บริการแบบครบวงจรทางด้านเทคโนโลยีส |
|                 | (แคมโบเดีย)      | ารสนเทศและสื่อสารโทรคมนาคมในลักษณะ |
|                 |                 | Outsourcing Service             |
+-----------------+-----------------+---------------------------------+
| 2.              | บจก.            | ให้บริการรับเหมา ออกแบบ            |
| สายธ            | สามารถคอมเทค    | ติดตั้งระบ                         |
| ุรกิจรับเหมาออกแบบ |                 | บเทคโนโลยีสารสนเทศและการสื่อสารและ |
|                 |                 | การจัดจำหน่าย / ซ่อมบำรุงอุปกรณ์สื่อสาร |
|   ติดตั้งระบบ      |                 | /                               |
|   (System       |                 |                                 |
|   Integration)  |                 | ระบบคอมพิวเตอร์กับหน่วยราชการ       |
+-----------------+-----------------+---------------------------------+
| 3.              | บมจ.            | ให้บริการร                        |
| สา              | สามารถเทลคอม    | ะบบการเรียนการสอนผ่านสื่ออิเล็กทรอนิกส์ |
| ยธุรกิจนวัตกรรมและ |                 | (e-Learning) พร้อมด้วย            |
| เทคโนโลยี ประยุกต์ |                 | เนื้อหาวิชา(Courseware)            |
| (Business       |                 | อย่างครบวงจร                     |
| Application     |                 |                                 |
|                 |                 |                                 |
| Solutions &     |                 |                                 |
| Services)       |                 |                                 |
+-----------------+-----------------+---------------------------------+
|                 | บจก. ไทยเทรดเน็ท | 1.                              |
|                 |                 | ให้บริการแลกเปลี่ยนข้อมูลทางก         |
|                 |                 | ารค้าในรูปแบบมาตรฐานทางอิเล็กทรอนิกส์ |
|                 |                 | (Electronic Data Interchange :  |
|                 |                 | EDI) และบริการเสริมครบวงจร        |
|                 |                 |                                 |
|                 |                 | 2.                              |
|                 |                 | ให้คำปรึกษาและว                   |
|                 |                 | างระบบงานให้แก่ธุรกิจที่ต้องการลดขั้นตอน |
|                 |                 | การทำงานกับคู่ค้า โดยผ่านมาตรฐานด้าน  |
|                 |                 | EDI, XML                        |
+-----------------+-----------------+---------------------------------+
|                 | บจก. พอสเน็ท     | 1.                              |
|                 |                 | ให้คำปรึกษาติดตั้งระบบเครือข่ายกา      |
|                 |                 | รชำระเงินโดยใช้บัตรเป็นสื่อแบบครบวงจร |
|                 |                 |                                 |
|                 |                 | 2. เป็นSolution Provider         |
|                 |                 | ในด้านของSmart Card Application  |
|                 |                 |                                 |
|                 |                 | ให้แก่ธนาคาร                      |
|                 |                 | พาณิชย์ในประเทศไทยและองค์กรผู้ออกบัตร |
+-----------------+-----------------+---------------------------------+
| 4. สายธุรกิจบริการ | บมจ.            | 1. ให้บริการ พัฒนา บริหารจัดการ      |
| Outsourcing     | สามารถเทลคอม    | ดูแลรัก                           |
|                 |                 | ษาและซ่อมบำรุงระบบแบบครบวงจรด้านเท |
| Services        |                 | คโนโลยีสารสนเทศและสื่อสารโทรคมนาคม |
|                 |                 | (ICT Service Outsourcing)       |
|                 |                 |                                 |
|                 |                 | 2.                              |
|                 |                 | ให                              |
|                 |                 | ้บริการศูนย์คอมพิวเตอร์และการประมวลผล |
|                 |                 |                                 |
|                 |                 | (Computer & Operation Center    |
|                 |                 | Outsourcing)                    |
+-----------------+-----------------+---------------------------------+
|                 | บจก.            | ให้บริการให้คำปรึกษาทางด้านการ       |
|                 | โอเอซิสคอนซัลติ้ง   | ใช้ระบบงานคอมพิวเตอร์ซอฟแวร์ครบวงจร |
|                 |                 | ERP-SAP                         |
+-----------------+-----------------+---------------------------------+
|                 | บจก.            | ดำเนินธุรกิจด้านการผลิต              |
|                 | สมาร์ทเทอร์แวร์    | การบริการและเป็นที่ปรึกษา            |
|                 |                 | ให้บริการรับ                       |
|                 |                 | จ้างพัฒนาซอฟท์แวร์ระบบงานแบบเบ็ดเสร็จ |
|                 |                 | ให้บริการเฉพาะท                   |
|                 |                 | างในด้านวิศวกรรมซอฟต์แวร์แบบครบวงจร |
+-----------------+-----------------+---------------------------------+
| 5. สายธุรกิจ IP   | บจ              | 1.  ร่วมให้บริการอ                 |
| Business        | ก.สามารถอินโฟเนต | ินเทอร์เน็ตกับกลุ่มลูกค้าองค์กรและรายย่อย |
|                 |                 |                                 |
|                 |                 | 2.  ให้บริการโทรศัพท์ผ่านอินเทอร์เน็ต   |
|                 |                 |     (VoIP)                      |
|                 |                 |                                 |
|                 |                 | 3.  ให้บริการบัตรโทรศัพท            |
|                 |                 | ์ทางไกลระหว่างประเทศโดยใช้เทคโนโลยี |
|                 |                 |     VoIP                        |
|                 |                 |                                 |
|                 |                 | 4.  ใ                           |
|                 |                 | ห้บริการข้อมูลข่าวสารและสาระบันเทิงผ่าน |
|                 |                 |     VoIP                        |
+-----------------+-----------------+---------------------------------+

2.3 โครงสร้างรายได้

โครงสร้างรายได้ของบริษัทและบริษัทย่อย สำหรับปีสิ้นสุดวันที่ 31 ธันวาคม 2548 - 2550 มีดังนี้

(หน่วย : ล้านบาท)

+-----------------+-------+---------+----+----+----+-----+----+----+
| รายได้ตามสายธุรกิจ | ด     | %       | ปี  |    | ปี  |     | ปี  |    |
|                 | ำเนินก | การถือหุ้น | 25 |    | 25 |     | 25 |    |
|                 | ารโดย |         | 48 |    | 49 |     | 50 |    |
+-----------------+-------+---------+----+----+----+-----+----+----+
|                 |       | ของบริษัท | ร  | %  | ร  | %   | ร  | %  |
|                 |       |         | าย |    | าย |     | าย |    |
|                 |       |         | ได้ |    | ได้ |     | ได้ |    |
+-----------------+-------+---------+----+----+----+-----+----+----+
| 1.              | STC   | -       | 8  | 38 | 9  | 3   | 9  | 44 |
| สายธ            |       |         | 18 | .3 | 16 | 1.8 | 65 | .3 |
| ุรกิจเครือข่ายสื่อสาร | SBS   | 99.99 % | .3 |    | .3 |     | .5 |    |
|                 |       |         |    | 0  |    | 0.0 |    | 1  |
|                 | SCS   | 99.99 % | 0  | .0 | 0  |     | 30 | .4 |
|                 |       |         | .2 |    | .8 | 3   | .6 |    |
|                 | ST    | 100 %   |    | 48 |    | 8.9 |    | 24 |
|                 | CC⁽¹⁾ |         | 1  | .5 | 1  |     | 5  | .6 |
|                 |       |         | ,0 |    | ,1 | -   | 36 |    |
|                 |       |         | 35 | -  | 18 |     | .2 | -  |
|                 |       |         | .6 |    | .7 |     |    |    |
|                 |       |         |    |    |    |     | -  |    |
|                 |       |         | -  |    | -  |     |    |    |
+-----------------+-------+---------+----+----+----+-----+----+----+
| รวม             |       |         | 1  | 86 | 2  | 7   | 1  | 70 |
|                 |       |         | ,8 | .8 | ,0 | 0.7 | ,5 | .4 |
|                 |       |         | 54 |    | 35 |     | 32 |    |
|                 |       |         | .1 |    | .8 |     | .3 |    |
+-----------------+-------+---------+----+----+----+-----+----+----+
| 2.              | SCT   | 99.99 % | 94 | 4  | 5  | 2   | 4  | 18 |
| สาย             |       |         | .5 | .4 | 96 | 0.7 | 05 | .6 |
| ธุรกิจบริการรับเหมา |       |         |    |    | .3 |     | .5 |    |
|                 |       |         |    |    |    |     |    |    |
| ออกแบบติดตั้งระบบ  |       |         |    |    |    |     |    |    |
+-----------------+-------+---------+----+----+----+-----+----+----+
| รวม             |       |         | 94 | 4  | 5  | 2   | 4  | 18 |
|                 |       |         | .5 | .4 | 96 | 0.7 | 05 | .6 |
|                 |       |         |    |    | .3 |     | .5 |    |
+-----------------+-------+---------+----+----+----+-----+----+----+
| 3.              | STC   | -       | -  | -  | 5  | 0.2 | 12 | 0  |
| ส               |       |         |    |    | .7 |     | .7 | .6 |
| ายธุรกิจนวัตกรรมแล | TTN   | 99.99 % | 35 | 1  |    | 1.1 |    |    |
| ะเทคโนโลยีประยุกต์ |       |         | .1 | .6 | 33 |     | 38 | 1  |
|                 | P     | 99.99 % |    |    | .0 | 7.0 | .6 | .8 |
|                 | OSNET |         | 1  | 7  |    |     |    |    |
|                 |       | 51%     | 52 | .1 | 2  | -   | 1  | 5  |
|                 | SIPAS |         | .0 |    | 00 |     | 09 | .0 |
|                 | ⁽²⁾   |         |    | 0  | .2 |     | .0 |    |
|                 |       |         | 1  | .1 |    |     |    | -  |
|                 |       |         | .5 |    | -  |     | -  |    |
+-----------------+-------+---------+----+----+----+-----+----+----+
| รวม             |       |         | 1  | 8  | 2  | 8.3 | 1  | 7  |
|                 |       |         | 88 | .8 | 38 |     | 60 | .4 |
|                 |       |         | .6 |    | .9 |     | .3 |    |
+-----------------+-------+---------+----+----+----+-----+----+----+
| 4. สายธุรกิจบริการ | STC   | -       | -  | -  | 0  | 0.0 | -  | -  |
|                 |       |         |    |    | .1 |     |    |    |
| Outsourcing     | OASIS | 70 %    | -  | -  |    | 0.3 | 54 | 2  |
| Services        |       |         |    |    | 9  |     | .0 | .5 |
|                 | STW   | 99.99 % | -  | -  | .2 | -   |    |    |
|                 | ⁽³⁾   |         |    |    |    |     | 0  | 0  |
|                 |       |         |    |    | -  |     | .9 | .0 |
+-----------------+-------+---------+----+----+----+-----+----+----+
| รวม             |       |         |    |    | 9  | 0.3 | 54 | 2  |
|                 |       |         |    |    | .3 |     | .9 | .5 |
+-----------------+-------+---------+----+----+----+-----+----+----+
| 5. สายธุรกิจ IP   | S     | 99.48 % | -  | -  | -  | -   | 24 | 1  |
| BUSINESS        | IF⁽⁴⁾ |         |    |    |    |     | .5 | .1 |
+-----------------+-------+---------+----+----+----+-----+----+----+
| รวม             |       |         |    |    |    |     | 24 | 1  |
|                 |       |         |    |    |    |     | .5 | .1 |
+-----------------+-------+---------+----+----+----+-----+----+----+
| รวมทั้งสิ้น         |       |         | 2  | 1  | 2  | 10  | 2  | 1  |
|                 |       |         | ,1 | 00 | ,8 | 0.0 | ,1 | 00 |
|                 |       |         | 37 | .0 | 80 |     | 77 | .0 |
|                 |       |         | .2 |    | .3 |     | .5 |    |
+-----------------+-------+---------+----+----+----+-----+----+----+

หมายเหตุ : รายได้ที่แสดงข้างต้นเป็นรายได้ที่ไม่รวมรายการระหว่างกัน

STC = บมจ. สามารถเทลคอม

SBS = บจก. สามารถบรอดแบนด์ เซอร์วิสเซส

SCS = บจก. สามารถคอมมิวนิเคชั่นเซอร์วิส

STCC = บจก. สามารถเทเลคอมมิวนิเคชั่น (แคมโบเดีย)

SCT = บจก. สามารถคอมเทค

TTN = บจก. ไทยเทรดเน็ท

POSNET = บจก. พอสเน็ท

OASIS = บจก. โอเอซิสคอนซัลติ้ง

STW = บจก. สมาร์ทเทอร์แวร์

SIF = บจก. สามารถอินโฟเนต

(1) จัดตั้งเมื่อวันที่ 9 สิงหาคม 2550

(2) บจก.สามารถไอพาส (SIPAS) จดทะเบียนเลิกกิจการ เมื่อวันที่ 23 พฤษภาคม 2549

(3) จัดตั้งเมื่อวันที่ 3 พฤษภาคม 2550

(4) บมจ.สามารถเทลคอม ได้เข้าซื้อหุ้นสามัญของ บจก.สามารถอินโฟเนต จาก
บมจ.สามารถคอร์ปอเรชั่น เมื่อวันที่ 28 กันยายน 2550 และภายหลังการเพิ่มทุน และลดทุนในปี
2550 บมจ.สามารถเทลคอม ถือหุ้นทั้งหมดจำนวน 6,167,594 หุ้น มูลค่าที่ตราไว้หุ้นละ 10 บาท
คิดเป็นร้อยละ 99.48 ของทุนที่เรียกชำระแล้วเมื่อวันที่ 25 ธันวาคม 2550